**Muzej moderne umetnosti**.

Slišalo se je zelo zanimivo. Sodobno stavbo, v kateri se nahaja, smo našli takoj. Ko pa smo se sprehodili med ogromnimi zgodovinskimi umetninami, nismo bili več prepričani, da smo na pravem kraju.

Kaj je bil razlog? Bi morali vstopiti skozi drug vhod? Nas je profesorica napotila v napačen muzej? Si Francozi pod pojmom moderna umetnost predstavljajo dvesto let stare slike v zlatih okvirjih? (Odgovor: profesorica je le napačno »poimenovala« muzej ;)

Nekateri od nas so bili navdušeni nad natančnostjo in sporočilnostjo umetnin, drugi pa smo le spoštljivo gledali slike in jih poskušali razumeti.

Hitro je stekel pogovor o tem, kaj je umetnost. V umetninah iz preteklosti lahko prepoznamo odsev takratnega časa in talent, ki ga je slikar potreboval. Po drugi strani pa je moderna umetnost verjetno bolj svobodna.

Do zaključka nismo prišli, smo pa prišli do ugotovitve, da se nahajamo na pravem kraju, saj so stare slike nenadoma prešle v moderne

Čeprav imamo zelo različne poglede na umetnost, lahko v tem muzeju vsak najde kaj zase.

Benjamin Žbogar